Imtella' Lulju 13, 2021 It-temperatura massima ta' 41.5 gradi celsius milħuqa x-xahar li għadda hija rekord ġdid għall-Ġunju. L-ajruport internazzjonali ta' Malta qal fi stqarrija li t-temperatura medja tal-arja kienet 2.4 gradi celsius ogħla min-normal. Minkejja dan Ġunju kien inqas xemxi milli mistenni. Il-mewġa ta' sħana li laqtet lill-gżejjer Maltin bejn l-20 ta' Ġunju u l-1 ta' Lulju ħalliet lil kulħadd bla nifs u tat bidu sħun għall-istaġun tas-sajf. L-MIA qalet li wara t-tieni nofs ta' Ġunju, arja sħuna ġejja mid-Deżert tas-Sahara nqabdet minn sistema ta' pressjoni għolja li ppersistiet fuq iċ-ċentru tal-Mediterran u wasslet sabiex it-temperatura f'Malta laħqet massimu ta' 41.5°C fl-aħħar jum tax-xahar. Din hija l-ogħla temperatura għal Ġunju mniżżla fir-rekords tal-Uffiċċju Meteoroloġiku, li jmorru lura għall-1923 għal dan ix-xahar.